Document ID: 32007R1493

KOMISJONI MÄÄRUS (EÜ) nr 1493/2007,
17. detsember 2007,
millega kehtestatakse vastavalt Euroopa Parlamendi ja nõukogu määrusele (EÜ) nr 842/2006 teatavate fluoritud kasvuhoonegaaside tootjate, importijate ja eksportijate poolt esitatava aruande vorm
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse Euroopa Parlamendi ja nõukogu 17. mai 2006. aasta määrust (EÜ) nr 842/2006 teatavate fluoritud kasvuhoonegaaside kohta, (1) eriti selle artikli 6 lõiget 2,
ning arvestades järgmist:
(1)
Importijate ja tootjate esitatavad andmed peavad sisaldama peamistes rakendustes eeldatavasti kasutatavate kasvuhoonegaaside hinnangulisi koguseid, sealhulgas eeldatavasti lähteainena kasutatavaid koguseid, et anda komisjonile ja liikmesriikidele täiendavat teavet tekkinud heitkoguste kohta asjakohastes sektorites.
(2)
Tootjad ostavad fluoritud kasvuhoonegaase teistelt tootjatelt ja müüvad neid teistele tootjatele ärilistel põhjustel ning sellistel juhtudel saab ainult ostev tootja esitada aruande peamistes rakendustes eeldatavasti kasutatavate ainete koguste kohta.
(3)
Sidusrühmadega on aruande vormi osas konsulteeritud ja arvesse on võetud nende kogemusi aruannete esitamisel vastavalt Euroopa Parlamendi ja nõukogu 29. juuni 2000. aasta määrusele (EÜ) nr 2037/2000 osoonikihti kahandavate ainete kohta. (2)
(4)
Käesolevas määruses sätestatud meetmed on kooskõlas määruse (EÜ) nr 2037/2000 artikli 18 lõike 1 kohaselt asutatud komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 842/2006 artikli 6 lõikes 1 osutatud aruandluse vorm on sätestatud käesoleva määruse lisas.
Artikkel 2
Käesolev määrus jõustub kahekümnendal päeval pärast avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõigis liikmesriikides.
Brüssel, 17. detsember 2007

Labels: 1
20
7
3
12